สำหรับคนเป็นฟรีแลนซ์ที่อยากขอสินเชื่อเพื่อซื้อบ้าน แน่นอนว่าทำได้ แต่การเตรียมตัวอาจจะเยอะกว่าคนที่ทำงานประจำนิดหน่อย เพราะเราต้องหาหลักฐานมายืนยันกับธนาคารว่าเราสามารถผ่อนชำระค่างวดได้ทุกเดือนจริง ๆ โดยหลักฐานยืนยันก็อย่างเช่น เอกสารรับเงิน ใบทวิ 50 หรือการหักภาษี ณ ที่จ่าย หลักฐานว่ามีการยื่นภาษีถูกต้อง สัญญาจ้างงาน และบัญชีรายรับ-รายจ่าย รวมถึงบัญชีเงินออม